## Zakon o izmjenama i dopunama Zakona o posebnom porezu na naftne derivate

### NN 67/1999 (30.6.1999.), Zakon o izmjenama i dopunama Zakona o posebnom porezu na naftne derivate

# ZASTUPNIČKI DOM HRVATSKOGA DRŽAVNOG SABORA

Na temelju članka 89. Ustava Republike Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O POSEBNOM POREZU NA NAFTNE DERIVATE

Proglašavam Zakon o izmjenama i dopunama Zakona o posebnom
porezu na naftne derivate, koji je donio Zastupnički dom
Hrvatskoga državnog sabora na sjednici 25. lipnja 1999.

Broj: 01-081-99-1302/2
Zagreb, 29. lipnja 1999.

Predsjednik
Republike Hrvatske
**dr. Franjo Tuđman,** v. r.

## ZAKON

### O IZMJENAMA I DOPUNAMA ZAKONA O POSEBNOM POREZU NA NAFTNE DERIVATE

Članak 1.

U Zakonu o posebnom porezu na naftne derivate (»Narodne novine«,
br. 51/94. i 54/97.) u članku 3. stavku 1. točki
2. iza zagrade dodaju se riječi: »kao i ostale vrste
dizelskih goriva neovisno o komercijalnom nazivu«.

U točki 4. riječ: »mazuta« zamjenjuje
se riječima: »ulja za loženje lakog, srednjeg
i teškog«.

Članak 2.

U članku 5. stavku 1. točki 1. brojka: »1,90«
zamjenjuje se brojkom: »2,10«.

U točki 2. brojka: »1,60« zamjenjuje se brojkom:
»1,80«.

U točki 3. iza zagrade dodaju se riječi: »kao
i ostale vrste dizelskih goriva neovisno o komercijalnom nazivu«,
a brojka: »1,40« zamjenjuje se brojkom: »1,60«.

U stavku 2. točki 1. riječ: »mazut« zamjenjuje
se riječima: »sve vrste ulja za loženje lakog,
srednjeg i teškog«.

Članak 3.

Naslov poglavlja ispred članka 14. mijenja se i glasi:

»X. MJERENJE, OZNAČAVANJE I STAVLJANJE U PROMET
NAFTNIH DERIVATA«

Članak 4.

U članku 14. stavku 5. u prvoj rečenici riječ:
»obvezatno« briše se.

Članak 5.

U članku 15. iza stavka 3. dodaje se stavak 4. koji glasi:

»(4) Mlazno gorivo i zrakoplovni benzin ne smiju se stavljati
u promet na benzinskim postajama i drugim maloprodajnim mjestima
za prodaju naftnih derivata. Prodaja mlaznog goriva i zrakoplovnog
benzina može se obavljati samo iz posebnih skladišta
za opskrbu zrakoplova koja se moraju prijaviti nadležnoj
ispostavi Porezne uprave.«

Članak 6.

U članku 16. iza stavka 1. dodaje se novi stavak 2. koji
glasi:

»(2) Porezni obveznik koji obavlja prodaju ulja za loženje
(EL i LS) prema članku 15. stavku 3. ovoga Zakona dužan
je voditi evidenciju o kupcima na način da pri svakoj prodaji
zabilježi ime i prezime, odnosno naziv kupca, adresu, JMBG,
odnosno matični broj kupca te datum prodaje i prodanu količinu.«

Dosadašnji stavci 2., 3. i 4. postaju stavci 3., 4. i 5.

Članak 7.

U članku 17. iza stavka 1. dodaje se stavak 2. koji glasi:

»(2) Ako se u postupku nadzora utvrdi da treba naknadno obračunati
posebni porez na uvezene naftne derivate koji su isporučeni
izravno krajnjim potrošačima u smislu članka
8. stavka 4. ovoga Zakona to će učiniti nadležna
carinarnica u skladu s odredbama Carinskog zakona u kojima je
propisan postupak naknadnog obračuna carine i donošenja
rješenja o naplati i vraćanju carine koja nije bila
obračunana ili je obračunana u manjem ili većem
iznosu od propisanog.

Članak 8.

U članku 18. stavku 1. iza točke 10. dodaju se nove
točke 11. i 12. koje glase:

»11. ako mlazno gorivo i zrakoplovni benzin prodaje na benzinskoj
postaji ili drugom maloprodajnom mjestu za prodaju naftnih derivata
ili na skladištu koje nije prijavljeno (članak 15.
stavak 4.).

12. ako ne vodi evidenciju o kupcima ulja za loženje (EL
i LS) (članak 16. stavak 2.).«

Dosadašnje točke 11., 12., 13. i 14. postaju točke
13., 14., 15. i 16.

Članak 9.

U članku 18a. stavku 1. iza riječi: »ulja za
loženje« stavlja se zarez i dodaju riječi: »mlaznog
goriva i zrakoplovnog benzina«.

Članak 10.

U članku 19. stavku 1. u zagradi broj: »3« zamjenjuje
se brojem: »4«.

Članak 11.

U članku 21. iza brojke: »12« stavlja se zarez
te dodaju brojke: »15. i 16.«.

Članak 12.

Ovlašćuje se Odbor za zakonodavstvo Zastupničkog
doma Hrvatskoga državnog sabora da utvrdi i izda pročišćeni
tekst Zakona o posebnom porezu na naftne derivate.

Članak 13.

Ovaj Zakon stupa na snagu danom objave u »Narodnim novinama«,
a primjenjuje se od 1. srpnja 1999.

Klasa: 410-19/94-01/03
Zagreb, 25. lipnja 1999.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**akademik Vlatko Pavletić,** v. r.

Zakon, NN 67/1999-1255